Harelbeke Sterke EVA's - groep - Femma
Harelbeke Sterke EVA's
Tel. 056 20 30 45 Mosie van wantroue teen De Lille geweier | Maroela Media
Mosie van wantroue teen De Lille geweier
Patricia de Lille, burgemeester van Kaapstad (Foto: Patricia de Lille / Facebook)
Dirk Smit, speaker van die Kaapstad-metro, het Donderdag gereageer op ŉ kennisgewing van ŉ mosie vir die verwydering van én ’n mosie van wantroue teen Patricia de Lille, burgemeester van Kaapstad.
Dié mosies is deur Nolutando Makasi, hoofsweep van die ANC in die wetgewer, gebring.
Smit het egter gesê die mosie is foutief omdat dit nie aan alle reëls voldoen nie. Hy het gesê die kennisgewing van die mosie moet op skrif in die vorm van ŉ konsepverslag wees wat deur die lid wat dit indien sowel as ŉ sekondant onderteken moet word.
“Dit wat ons ontvang het, bevat net een handtekening van ŉ raadslid, Petronella Heynes, en dit is namens die hoofsweep geteken. Dit is dus nie duidelik wie die mosie indien en wie die sekondant is nie. In elk geval is daar steeds een handtekening kort.”
Die kennisgewing voldoen volgens Smit ook nie aan ŉ maatreël wat dit duidelik stel dat die mosie nie op ŉ agenda kan verskyn indien dit nie ten minste tien werksdae voor ŉ vergadering ontvang word nie.
“Die kennisgewing voldoen dus nie aan die korrekte tydsraamwerk om op ŉ agenda geplaas te word vir ŉ vergadering wat vir 5 Desember geskeduleer is soos dit voorgestel word op die meegaande e-pos van raadslid Heynes nie,” het Smit gesê.
“Ek kan daarom nie reëlings tref vir die mosie om op die agenda geplaas te word vir 5 Desember soos die ANC versoek het nie.”
Seun dood by oord: ‘Hy was die nar van die familie’
Die ANC probeer allerhande jakkalsdraaie gooi om net die aandag van hulself af te trek.